युवती को उसके होने वाले मंगेतर ने मारा दराता
भास्कर संवाददाता | रायपुरिया
रायपुरिया थाने के चारण कोटड़ा के समीप ग्राम उंडवा में एक 16 वर्षीय युवती सीमा पिता गोपाल डामोर को उसके होने वाले मंगेतर अजय निवासी गुंदीखेड़ा (थाना सरदारपुर जिला धार) दराता मारकर घायल कर दिया। अजय ने घर के दरवाजे की कुंडी लगाकर घर में रखे दराते से सीमा पर कई जगह वार किए और फरार हो गया। परिजनों ने डायल 100 को सूचना दी।
रायपुरिया टीआई एमएल भाबर, सब इंस्पेक्टर सीआर पटेल पुलिस बल के साथ मौके पर पंहुचे। इसके बाद सीमा को 108 की मदद से रायपुरिया स्वास्थ्य केंद्र लाया गया। रायपुरिया के मेडिकल ऑफिसर डॉ. केएस कटारा ने बताया सीमा को गर्दन और दोनों हाथों पर गंभीर चोंट आई है। प्राथमिक उपचार के बाद उसे अन्यत्र रैफर कर दिया। पुलिस ने आरोपी अजय के खिलाफ धारा 307 में मामला दर्ज कर लिया है। आरोपी की तलाश की जा रही है अजय ने ये कदम क्यों उठाया इसके कारणों का पुलिस पता लगा रही है ।
hin_Deva bho_Deva hin_Deva hin_Deva